CONVOCATÒRIA D'AJUDES A LA INVESTIGACIÓ CURS 2007/2008. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/746)
  + [Valencià](/va/acuerdo/746)






Selector de idioma

Leer

* [Español](/es/acuerdo/746)
* [Valencià](/va/acuerdo/746)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES A LA INVESTIGACIÓ CURS 2007/2008.[Butlletí Oficial Universitat d'Alacant](/ca/Publicacion)
================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES A LA INVESTIGACIÓ CURS 2007/2008.

Data d'aprovació
:   05/12/2007

Data de publicació
:   05/12/2007

Òrgan competent
:   [OLD] Vicerectora de Qualitat i Harmonització Europea

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=746.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/746)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/746)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES A LA INVESTIGACIÓ CURS 2007/2008.&url=https://www.boua.ua.es/va/acuerdo/746)

**Títol:** CONVOCATÒRIA D'AJUDES A LA INVESTIGACIÓ CURS 2007/2008.

**Secció:** CONVOCATÒRIES I CONCURSOS

**Òrgan:** [OLD] Vicerectora de Qualitat i Harmonització Europea

**Data d'aprovació:** dimecres, 5 de desembre de 2007

CONVOCATÒRIA D’AJUDES A LA INVESTIGACIÓ CURS 2007/2008  
    
 El Centre d’Estudis sobre la Dona, en col·laboració amb el Vicerectorat d’Alumnat de la Universitat d’Alacant, convoca cinc ajudes per a la realització de treballs d’investigació centrats en la temàtica de les dones i de gènere.  
 OBJECTE:   
 Contribuir al desenvolupament de la investigació sobre la temàtica de les dones i de gènere. Els projectes haurien de centrar-se en l’estudi del paper de les dones o les diferències de gènere amb la finalitat de conèixer, difondre, establir estratègies i avaluar alternatives des dels possibles plantejaments històrics, artisticoliteraris, sociològics, econòmics, jurídics, de la salut, de les ciències o de qualsevol altre vessant del saber.  
 En aquest marc, es valoraran especialment els projectes que tracten els estudis de gènere a Europa i el procés de convergència europea i els relatius a les matèries bàsiques de les branques de coneixement d’enginyeria, arquitectura i ciències, arreplegades en l’annex II del Reial Decret 1393/2007, de 29 d’octubre, pel qual s’estableix l’ordenació dels ensenyaments universitaris oficials.   
 REQUISITS PER A LA SOL·LICITUD:   
 1. Ser estudiant de tercer cicle (període d’investigació) de la Universitat d’Alacant.   
 2. Remetre al CED (Aulari II) la sol·licitud d’aquesta ajuda juntament amb els documents següents:    
 2.1. Un esquema del treball d’investigació que es pretén desenvolupar, avalat per un/a professor/a doctor/a d’aquesta Universitat.   
    
 2.2. Un resum del treball d’entre 300 i 4000 paraules mecanografiades a doble espai i per una sola cara.   
    
 2.3. Un certificat de l’expedient acadèmic de llicenciatura de la persona sol·licitant.   
    
 2.4. El justificant de la matriculació del període d’investigació.   
    
 2.5. Un currículum de la persona sol·licitant.  
    
 3. El termini de presentació de sol·licituds acaba a les 14.00 hores del dia 15 de gener de 2008.  
    
 4. És requisit indispensable per a obtenir la concessió d’aquestes ajudes que el projecte de treball que es presente no haja estat mai objecte amb anterioritat de cap subvenció o ajuda econòmica.  
 NOMBRE, DISTRIBUCIÓ I QUANTIA ECONÒMICA DE LES AJUDES:   
 Es concediran cinc ajudes de 1.200 euros cada una (Segon any. Període d’investigació).  
 Concedides les ajudes, el pagament es farà de la manera següent: el 60% del total es lliurarà en el moment de la concessió i el 40% restant en el moment del lliurament del treball.  
    
 La Comissió es reserva tant el dret de declarar deserta la convocatòria com el de no adjudicar la totalitat de les ajudes oferides. En aquest últim supòsit la comissió baremadora es reserva el dret d’incrementar les ajudes a concedir.  
 COMISSIÓ BAREMADORA:   
 La Comissió estarà constituïda per les persones següents:   
 1. Vicerectora de Qualitat i Harmonització Europea.   
 2. Vicerector d’Alumnat.   
 3. Directora del Centre d’Estudis sobre la Dona   
 4. Una persona en representació del Consell d’Alumnes.   
 5. Una persona en representació del Personal d’Administració i Serveis, pertanyent al Centre d’Estudis sobre la Dona.  
 6. Una persona en representació de l’equip directiu del Centre d’Estudis sobre la Dona.  
 7. Una comissió interdisciplinària triada d’entre els membres del Centre d’Estudis sobre la Dona i composta per un nombre mínim de tres i un nombre màxim de cinc persones.  
 La resolució de la comissió es comunicarà a les persones sol·licitants abans de l’1 de febrer de 2008.  
   
 CRITERIS DE SELECCIÓ:   
 Per a la concessió de les ajudes es tindrà en compte:   
 1. El currículum de les persones sol·licitants i l’activitat desenvolupada prèviament en l’àmbit dels estudis de gènere (fins a 1 punt).   
 2. La nota mitjana de l’expedient de llicenciatura (fins a 1,5 punts).  
 3. Haver obtingut el títol de llicenciatura o equivalent en la Universitat d’Alacant (0,5 punts).   
 4. Els plantejaments generals de la investigació des de la perspectiva de gènere: marc teòric, objectius i metodologia (fins a 3 punts).  
 5. La viabilitat del projecte i l’adequada planificació temporal (fins a 2 punts).  
 6. L’impacte dels possibles resultats i la possible aplicabilitat (fins a 1 punt).  
 7. El grau d’adequació del projecte als àmbits a què es fa referència en el paràgraf segon de l’objecte d’aquesta convocatòria (fins a 1 punt).  
 REQUISITS DE REALITZACIÓ I LLIURAMENT DEL TREBALL:   
 Haurà de tenir una extensió mínima de 100 pàgines i màxima de 150 (format DIN A-4), mecanografiades a espai i mig, tipus de lletra Times New Roman i cos 12 punts.  
 El treball es presentarà en doble suport: imprès (per una sola cara) i en suport informàtic.   
 El treball haurà de ser original i inèdit.  
 Data límit de lliurament dels treballs seleccionats: 10 d’octubre de 2008 fins a les 14 hores. No s’admetrà cap ampliació de la data de lliurament dels treballs.   
 Lloc de lliurament dels treballs seleccionats: Centre d’Estudis sobre la Dona (Aulari II).  
   
 PUBLICACIÓ:   
 El Centre d’Estudis sobre la Dona de la Universitat d’Alacant es reserva el dret de publicació (en edició electrònica) dels treballs del període d’investigació, en la seua col·lecció Quaderns de Treballs d’Investigació, dels projectes seleccionats durant un termini màxim de tres anys.   
 El Centre d’Estudis sobre la Dona de la Universitat d’Alacant es compromet a custodiar l’original en la seua seu, i en permetrà la consulta als investigadors que acrediten estar treballant sobre el tema objecte de desenvolupament del treball. En el cas que el CED no haja publicat el treball prohibirà qualsevol possible reproducció del seu contingut per part dels investigadors que el consulten, llevat d’autorització expressa i per escrit de l’autor. En aquest cas, quan se cite la font haurà de fer-se esment de l’ajuda rebuda.  
 Qualsevol publicació o reproducció que l’autor o autora faça de tot o part del treball haurà de contenir un esment exprés de l’ajuda rebuda per a la seua realització per part del Centre d’Estudis sobre la Dona de la Universitat d’Alacant.  
 OBSERVACIONS:   
 La persona que obtinga qualssevol de les ajudes que ací s’ofereixen es compromet a complir les anteriors bases en tots els termes; en cas contrari, estarà obligada a retornar l’ajuda concedida.  
 INFORMACIÓ:   
 Centre d’Estudis sobre la Dona (Aulari II)   
 Telèfon: 116 31 98 23   
 A/e: [iln@lq.al](mailto:sov@lk.ho)  
    
 Alacant, 5 de desembre de 2007  
    
 María José Frau Llinares  
 Vicerectora de Qualitat i Harmonització Europea





[Carretera Sant Vicent del Raspeig s/n  
03015 Sant Vicent del Raspeig - Alacant  
 Tel. 36 628 7980 - Fax 55 890 9706](https://www.google.es/maps/@18.069605,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12021&trk=tyah&trkInfo=tarId%6F9880221559487%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)